"خاروانا" یوخسا "خارواناق" کلمه سی "کاروان" کلمه سینه "یئر اکی" نین آرتماسی ایله اورتایا قویولموش بیر قایناشمیش و ترکیب اولموش کلمه اولمالیدیر. بئله لیکله "کاروان" + "-آق" > "کارواناق. زامان گئدیشی ایله دیلیمیزدکی قالین سسلیلرده اولان "ک" و "ق" حرفلری نین "خ" حرفینه دؤنوشمه سی ایله "کارواناق" کلمه سی ده دیلیمیزده کی باشقا کلمه لر کیمی "خ"لاشاراق "خاوراناق" کلمه سینه دؤنوشمه سی قبول اولونار. اؤرنک اۆچون: واخت ᐸ وقت (زمان)؛ یاخشی ᐸ یاقیشی؛ بویاخ ᐸ بویاق (رنگ)؛ ....  بئله بیر دورومدا و وضعیتده "-آق" اکی (پسوندی) نین هانکی آنلام و معنا داشیدیغی سؤز قونوسو اولار.